CELEX: 52003PC0231
Language: fi
Date: 2003-05-05
Title: Ehdotus neuvoston päätös sopimuksesta, jolla uusitaan Euroopan yhteisön ja Ukrainan välinen tiede- ja teknologiayhteistyötä koskeva sopimus

Avis juridique important

|

52003PC0231

Ehdotus neuvoston päätös sopimuksesta, jolla uusitaan Euroopan yhteisön ja Ukrainan välinen tiede- ja teknologiayhteistyötä koskeva sopimus  /* KOM/2003/0231 lopull. - CNS 2003/0087 */  

Ehdotus NEUVOSTON PÄÄTÖS sopimuksesta, jolla uusitaan Euroopan yhteisön ja Ukrainan välinen tiede- ja teknologiayhteistyötä koskeva sopimus(komission esittämä)PERUSTELUT1. Euroopan yhteisön ja Ukrainan välinen tiede- ja teknologiayhteistyötä koskeva sopimus allekirjoitettiin 4. heinäkuuta 2002 Kööpenhaminassa. Sopimuksen 12 artiklan b kohdan mukaan kyseinen "sopimus tehdään ensin 31 päivään joulukuuta 2002, ja se voidaan uusia sopimuspuolten yhteisellä sopimuksella viiden vuoden jaksoiksi".2. Yhteisö on jo vuosien ajan tehnyt yhteistyötä Ukrainan kanssa tieteen ja teknologian aloilla. Ukraina on muun muassa osallistunut 36:een INCO-COPERNICUS-hankkeeseen Euroopan yhteisön tutkimuksen ja kehittämisen viidennessä puiteohjelmassa. Ukrainan kanssa 4. heinäkuuta 2002 allekirjoitettu tiede- ja teknologia-alan yhteistyösopimus on tehostanut tätä yhteistyötä.3. Ukrainan ulkoministeriö lähetti 15. lokakuuta 2002 kirjeen, jossa pyydettiin edellä mainitun sopimuksen uusimista viiden vuoden jaksoksi. Ukrainan hallitus toivoo ennen kaikkea, että sopimus uusitaan nopeasti nykyistä sopimustekstiä muuttamatta, jotta varmistetaan Ukrainan ja Euroopan yhteisön suhteiden jatkuvuus tieteen ja teknologian alalla. Sopimuksen pikainen uusiminen olisi kummankin osapuolen edun mukaista.4. Koska juuri päättyneen sopimuksen asiasisältöä ei ole tarkoitus muuttaa, sopimuksen uusimista käsitteleviä neuvotteluja koskeva tavanomainen menettely (EY:n perustamissopimuksen 300 artiklan 1 kohta) ei ole tarpeen. Koska sopimuksen nopea uusiminen olisi edullista kummankin osapuolen kannalta, ehdotetaan yksivaiheista menettelyä (yksi ainoa tapaaminen ja yksi ainoa säädös, joka koskee sopimuksen allekirjoittamista ja tekemistä).Edellä esitetyn perusteella komissio ehdottaa, että neuvosto- Euroopan parlamenttia kuultuaan hyväksyy yhteisön puolesta sopimuksen, jolla uusitaan Euroopan yhteisön ja Ukrainan välinen tiede- ja teknologiayhteistyötä koskeva sopimus- valtuuttaa neuvoston puheenjohtajan nimeämään henkilön, jolla on valtuudet allekirjoittaa sopimus, jotta ilmaistaan yhteisön suostumus sitoutua sopimukseen.2003/0087 (CNS)Ehdotus NEUVOSTON PÄÄTÖS sopimuksesta, jolla uusitaan Euroopan yhteisön ja Ukrainan välinen tiede- ja teknologiayhteistyötä koskeva sopimusEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 170 artiklan 2 kohdan yhdessä 300 artiklan 2 kohdan ensimmäisen alakohdan ensimmäiseen virkkeen ja 3 kohdan ensimmäisen alakohdan kanssa,ottaa huomioon komission ehdotuksen [1],[1]  EUVL C [...], [...]ottaa huomioon Euroopan parlamentin lausunnon [2],[2]sekä katsoo seuraavaa:(1) Euroopan yhteisön ja Ukrainan välinen tiede- ja teknologiayhteistyötä koskeva sopimus allekirjoitettiin 4 päivänä heinäkuuta 2002 Kööpenhaminassa.(2) Kyseisen sopimuksen 12 artiklan b kohdan mukaan "sopimus tehdään ensin 31 päivään joulukuuta 2002, ja se voidaan uusia sopimuspuolten yhteisellä sopimuksella viiden vuoden jaksoiksi".(3) Ukrainan ulkoministeriö lähetti 15 päivänä lokakuuta 2002 kirjeen, jossa pyydettiin edellä mainitun sopimuksen uusimista viiden vuoden jaksoksi. Sopimuksen osapuolet katsovat, että sopimuksen nopea uusiminen olisi kummankin osapuolen edun mukaista.(4) Uusittava sopimus vastaa asiasisällöltään täysin juuri päättynyttä sopimusta.(5) Olisi hyväksyttävä yhteisön nimissä sopimus, jolla uusitaan Euroopan yhteisön ja Ukrainan välinen tiede- ja teknologiayhteistyötä koskeva sopimus,ON PÄÄTTÄNYT SEURAAVAA:1 artiklaHyväksytään yhteisön nimissä sopimus, jolla uusitaan viideksi vuodeksi Euroopan yhteisön ja Ukrainan välinen tiede- ja teknologiayhteistyötä koskeva sopimus.Sopimuksen teksti on tämän päätöksen liitteenä.2 artiklaNeuvoston puheenjohtaja valtuutetaan nimeämään henkilö, jolla on valtuudet allekirjoittaa sopimus, jotta ilmaistaan yhteisön suostumus sitoutua sopimukseen.Tehty BrysselissäNeuvoston puolestaPuheenjohtajaSOPIMUS, JOLLA UUSITAAN EUROOPAN YHTEISÖN JA UKRAINAN VÄLINEN TIEDE- JA TEKNOLOGIAYHTEISTYÖTÄ KOSKEVA SOPIMUSEUROOPAN YHTEISÖ (jäljempänä 'yhteisö'),jaUKRAINA,jäljempänä 'sopimuspuolet',OTTAVAT HUOMIOON tieteen ja teknologian merkityksen niiden taloudelliselle ja sosiaaliselle kehitykselle,TUNNUSTAVAT, että yhteisö ja Ukraina toteuttavat nykyään tutkimukseen ja teknologian kehittämiseen liittyviä toimia useilla molemmille tärkeillä aloilla ja että kumpikin hyötyy vastavuoroisesta osallistumisesta toistensa tutkimus- ja kehittämishankkeisiin,OTTAVAT HUOMIOON Euroopan yhteisön ja Ukrainan välillä 4 päivänä heinäkuuta 2002 Kööpenhaminassa allekirjoitetun tiede- ja teknologiayhteistyötä koskevan sopimuksen, jonka voimassaolo päättyi 31 päivänä joulukuuta 2002,HALUAVAT jatkaa yhteistyötään tieteellisen ja teknologisen tutkimuksen alalla sopimuksen puitteissa,OVAT SOPINEET SEURAAVAA:1 artiklaUusitaan viideksi vuodeksi Euroopan yhteisön ja Ukrainan välillä 4 päivänä heinäkuuta 2002 Kööpenhaminassa allekirjoitettu tiede- ja teknologiayhteistyötä koskeva sopimus, jonka voimassaolo päättyi 31 päivänä joulukuuta 2002.2 artiklaTämä sopimus tulee voimaan päivänä, jona sopimuspuolet ilmoittavat kirjallisesti toisilleen siitä, että sopimuksen voimaantuloon tarvittavat sisäiset menettelyt on saatettu päätökseen.3 artiklaTämä sopimus laaditaan kahtena kappaleena englannin, espanjan, hollannin, italian, kreikan, portugalin, ranskan, ruotsin, saksan, suomen, tanskan ja ukrainan kielellä, ja jokainen teksti on yhtä todistusvoimainen.Euroopan yhteisön puolesta Ukrainan puolestaRAHOITUSSELVITYSPolitiikan ala(t): TTKToiminnan ala(t): Kansainvälinen tiede- ja teknologiayhteistyöToimenpiteen nimi: Ehdotus neuvoston päätökseksi sopimuksesta, jolla uusitaan Euroopan yhteisön ja Ukrainan välinen tiede- ja teknologiayhteistyötä koskeva sopimus1. BUDJETTIKOHTA/-KOHDAT1.1. BudjettikohdatSopimuksen seurannasta ja täytäntöönpanosta aiheutuvat kustannukset kirjataan yhteisön TTK-puiteohjelmaan kuuluvien ohjelmien budjettikohtiin (luku B6-6013).2. NUMEROTIEDOT2.1. Toimenpiteen vuotuisten kokonaiskustannusten (arvio) laskutapaa. Valmistelutoimet ja yhteistyön arviointi: yhteisön ja Ukrainan tiede- ja teknologiayhteistyötä käsittelevän sekakomitean kokoukset, tiedonvaihto, virkamiesten ja asiantuntijoiden vierailut Ukrainassa 50 000 EURb. Tieteelliset ja tekniset ryhmätyöt, seminaarit ja kokoukset 60 000 EURYHTEENSÄ: 110 000 euroa vuodessa3. BUDJETTITIEDOT&GT;TAULUKON PAIKKA&GT;4. OIKEUSPERUSTAOikeusperusta on.4.1. Oikeusperusta ja viittaus- Euroopan yhteisön perustamissopimus ja erityisesti sen 170 artiklan 2 kohta yhdessä 300 artiklan 2 kohdan ensimmäisen alakohdan ensimmäisen virkkeen ja 3 kohdan ensimmäisen alakohdan kanssa.- Euroopan parlamentin ja neuvoston päätös N:o 1513/2002/EY, tehty 27. kesäkuuta 2002, eurooppalaisen tutkimusalueen toteuttamista ja innovointia tukevasta Euroopan yhteisön kuudennesta tutkimuksen, teknologian kehittämisen ja esittelyn puiteohjelmasta (2002-2006).5. KUVAUS JA PERUSTELUT5.1. Yhteisön toiminnan tarveYhteisön osallistuminen rahoitukseen on välttämätöntä, koska suunniteltu yhteistyö toteutetaan osana puiteohjelmaa ja se sisältyy budjetin osaan, joka koskee Ukrainan osallistumista tiettyihin erityisohjelmiin sekä toimintaan liittyviä yhteisön hallintomenoja (yhteisön ja Ukrainan tiede- ja teknologiayhteistyötä käsittelevän sekakomitean kokoukset, tiedonvaihto, yhteisön virkamiesten ja asiantuntijoiden vierailut Ukrainassa, tieteellisten ja teknisten ryhmätöiden, seminaarien ja kokousten järjestäminen yhteisössä ja Ukrainassa).5.1.1. Toiminnan tavoitteetOlennainen tavoite on edistää Euroopan yhteisön ja Ukrainan välistä TTK-yhteistyötä puiteohjelman kattamilla aloilla.- Sopimuksen tavoitteena on mahdollistaa Euroopan yhteisön ja Ukrainan molemminpuolinen hyötyminen niiden tutkimusohjelmissa saavutettavasta tieteellisestä ja teknisestä edistyksestä siten, että Ukrainan tiedeyhteisö ja teollisuus osallistuvat yhteisön tutkimushankkeisiin ja yhteisöön sijoittautuneet elimet itsenäisesti ja ilman rahoitustukea Ukrainan hankkeisiin.- Yhteistyön välittömät ja välilliset vaikutukset hyödyttävät Euroopan yhteisössä ja Ukrainassa tiedeyhteisöä, teollisuutta sekä väestöä yleensä.5.1.2. KestoSopimus uusitaan viideksi vuodeksi, ja sen voimassaoloa voidaan jatkaa sopimuspuolten yhteisestä sopimuksesta viiden vuoden jaksoina.5.2. Suunnitellut toimet ja yhteisön rahoitustukea koskevat yksityiskohtaiset säännöt5.2.1. MenolajiSataprosenttinen rahoitus (komission virkamiesten ja asiantuntijoiden virkamatkat Ukrainaan; työryhmätapaamisten, seminaarien ja kokousten järjestäminen Euroopan yhteisössä ja Ukrainassa).6. RAHOITUSVAIKUTUKSET6.1. Talousarvion B osaan sisältyvät hallinnolliset ja tekniset toimintamenot (koko kautta varten)6.1.1. Päätöksen hallinnointimenot (arvio)Määrärahojen alustava jakautuminen (miljoonaa euroa)&GT;TAULUKON PAIKKA&GT;7. SEURANTA JA ARVIOINTI7.1. SeurantajärjestelmäAsianomaiset komission yksiköt huolehtivat yhteistyösopimuksen perusteella toteutettavien toimien säännöllisestä seurannasta. Seuranta perustuu tiedonkeruuseen (puiteohjelman erityisohjelmista saatavat tiedot).7.2. Toimenpiteen yleinen arviointiKomission yksiköt tekevät kunkin vuoden lopussa arvion kaikesta yhteistyötoiminnasta, jota on toteutettu tämän sopimuksen mukaisesti.8. PETOSTEN TORJUNTATOIMETTämän sopimuksen piiriin kuuluvassa yhteistoiminnassa toteutetaan useita hallintoon ja varainhoitoon liittyviä valvontatoimenpiteitä. Tällöin on kyse erityisesti- kulujen tarkastamisesta eri tasoilla ennen maksujen suorittamista- varainhoidon valvonnan suorittamasta sisäisestä tarkastuksesta- Euroopan unionin tilintarkastustuomioistuimen suorittamasta tarkastuksesta.